CELEX: 32010R0564
Language: bg
Date: 2010-06-29 00:00:00
Title: Регламент (ЕС, Евратом) № 564/2010 на Съвета от 29 юни 2010 година за адаптиране на корекционните коефициенти, приложими за заплатите и пенсиите на длъжностните лица и другите служители на Европейския съюз

30.6.2010   
            
            
               BG
            
            
               Официален вестник на Европейския съюз
            
            
               L 163/1
            
         РЕГЛАМЕНТ (ЕС, ЕВРАТОМ) № 564/2010 НА СЪВЕТА
   от 29 юни 2010 година
   за адаптиране на корекционните коефициенти, приложими за заплатите и пенсиите на длъжностните лица и другите служители на Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Протокола за привилегиите и имунитетите на Европейския съюз, и по-специално член 12 от него,
   като взе предвид Правилника за длъжностните лица на Европейския съюз и Условията за работа на другите служители на Европейския съюз, установени с Регламент (ЕИО, Евратом) № 259/68 на Съвета (1), и по-специално член 64 и член 65, параграф 2 от посочения правилник и приложения VII, XI и XIII към него, както и член 20, първа алинея, членове 64 и 92 от посочените условия за работа,
   като взе предвид предложението на Европейската комисия,
   като има предвид, че:
   
               (1)
            
            
               През периода от юни до декември 2009 г. имаше значително увеличение на разходите за живот в Латвия и Литва и корекционните коефициенти, прилагани за заплатите на длъжностните лица и на другите служители, следва да бъдат адаптирани,
            
         ПРИЕ НАСТОЯЩИЯ РЕГЛАМЕНТ:
   Член 1
   Считано от 1 януари 2010 г. корекционните коефициенти, приложими в съответствие с член 64 от Правилника за персонала към заплатите на длъжностните лица и на другите служители, наети на работа в посочени по-долу държави или места, се определят, както следва:
   
               —
            
            
               Латвия - 79,6
            
         
               —
            
            
               Литва - 73,4.
            
         Член 2
   Считано от първия ден на месеца след месеца на публикуването на настоящия регламент в Официален вестник на Европейския съюз, корекционният коефициент, приложим в съответствие с член 17, параграф 3 от приложение VII към Правилника за персонала за преведените на длъжностните лица и другите служители суми, е следният:
   
               —
            
            
               Латвия - 73,3.
            
         Член 3
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 29 юни 2010 година.
      
         
            За Съвета
         
         
            Председател
         
         E. ESPINOSA
      
   
   
      (1)  ОВ L 56, 4.3.1968 г., стp. 1.